tomron87/hebrew-wikipedia-sentences-corpus huggingface dataset:
בבנאי ההעתקה הקריאה היא כך שההתייחסות היא לקבוע (const) ולא למשתנה (כלומר: const value&) המבטיח, שלא ישונה המשתנה של העצם המועתק.
ב־.NET וב־Java קיימת פונקציית Clone המוגדרת על מחלקת השורש (Object) המבצעת בתור ברירת המחדל העתקה רדודה וניתן לדרוס אותה כך שתבצע העתקה עמוקה (בשתי הסביבות אין Copy constructor).
Cookie Jar TV הייתה רצועת שידור לילדים בת שלוש שעות ברשת CBS.
היא הושקה ב-16 בספטמבר 2006 כ-KOL Secret Slumber Party, הושקה מחדש ב-15 בספטמבר 2007 כ־KEWLopolis ושוב ב-19 בספטמבר 2009 כ-Cookie Jar TV.
הרצועה החליפה את Nickelodeon on CBS, שהופקה על ידי ערוץ ניקלודיאון של חברת "ויאקום" עוד לפני הפיצול בין CBS ו-"ויאקום" בדצמבר 2006 לשתי חברות נפרדות.
הרצועה נמצאת בבעלות DHX Media (היורשת ליוצרת הרצועה DIC Entertainment) וממשיכת דרכה Cookie Jar Group.
בתור KEWLopolis, הרצועה שיתפה פעולה עם מגזין הצעירים KEWL, שנוסד בחלקו על ידי DIC במאי 2007. הרצועה שודרה בפעם האחרונה ב-21 בספטמבר 2013 לפני שהוחלפה על ידי CBS Dream Team ב-28 בספטמבר 2013.
לאחר ההכרזה על השותפות בין CBS ל־DIC, רשת CBS הכריזה כי לרצועה יקראו CBS's Secret Slumber Party, אבל אחר כך שונתה ל־KOL Secret Slumber Party אחרי ש־DIC, שהפיקה את כל תוכניות הילדים לרצועה, שיתפה פעולה עם KOL, אזור הילדים של אתר האינטרנט AOL, שהפיקה התוכניות בשיתוף עם DIC.
במהלך 2007, אתר KOL הפסיק לתת חסות לרצועה.
לאחר מכן, CBS ו-DIC הכריזו על שיתוף פעולה עם חברת American Greetings Corporation על מנת להפיק את KEWLopolis, רצועת סדרות אנימציה לקהל היעד של ילדות צעירות.
ב-24 בפברואר 2009, הוכרז כי CBS חידשה את החוזה עם Cookie Jar לעוד ארבע עונות.
בעוד KEWLopolis שידרה את קייק וסוסלנד מ־KOL Secret Slumber Party, רצועת Cookie Jar TV הסירה את כל התוכניות של KEWLopolis אחרי המיתוג המחודש ב-19 בספטמבר 2009.
ב-24 ביולי 2013, CBS הכריזה על חוזה שידור עם Litton Entertainment (שכבר מפיקה רצועת שידור לשידורי שבת בבוקר בשביל ABC בשם Litton's Weekend Adventure) על מנת להפיק רצועה חדשה לשידורי שבת בבוקר שתציג סדרות לייב-אקשן על עיקרון תוכניות המציאות.
כתוצאה מכך, Cookie Jar TV הפסיקה את שידוריה ב-21 בספטמבר 2013, ותוחלף בשבוע הבא ב-28 בספטמבר 2013 על ידי CBS Dream Team אשר נוצרה על ידי Litton לקהל היעד של נערים בני 13 עד 16.
"Cool for the Summer" (בעברית: קרירים לקראת הקיץ) הוא הסינגל הראשון מתוך "Confident", אלבום האולפן החמישי של הזמרת האמריקאית דמי לובאטו.
הסינגל יצא לאור ב-1 ביולי 2015 בחנויות הדיגיטליות דרך חברת התקליטים ריפבליק רקורדס, אף על פי שדלף יום קודם לכן דרך חשבון הטוויטר של חברתה שנפרץ.
כתוצאה מכך כבש הסינגל את המקום הראשון באייטונס העולמי, ולובאטו אף שברה את השיא האמריקאי במספר ההורדות הדיגיטליות תוך שלוש וחצי שעות בלבד, במהלכו נקנו למעלה מ-400,000 עותקים והסינגל הוכרז על ידי מנהלי ויוצרי אייטונס כסינגל כסף כפול.
השיר נכתב בין היתר על ידי המפיק וכותב השירים הידוע מקס מרטין ("So What" של פינק, "Teenage Dream" של קייטי פרי, "Problem" של אריאנה גרנדה) והוא הוקלט בסטודיו Wolf Cousins, אחד מאולפני ההקלטות המשתייכים לחברת הפקה שבבעלותו של מרטין וממוקמים בשוודיה.
בריאיון לתוכנית הרדיו של ראיין סיקרסט מסבירה לובאטו על השיר כי "החלק הטריקי ביותר שלו היה לנסות להפוך אותו ללא יותר מדי 'רוקי', כדי שהוא עדיין ייחשב מיינסטרים, וגם לא יותר מדי 'פופי' כדי שהוא עדיין ייחשב רוק".
בשיר מובלטת סוגת הדאנס-פופ, והוא מדבר על רומן קיצי מסעיר, בדגש על הפן המיני.
מבקרים רבים חשדו שהשיר מרמז על חוויה לסבית, נוכח ההערה המרומזת על "דובדבן" ושורה בחטף על "לא לספר להורים".
דמי בתגובה טענה ש-"בכלל לא נשמע דומה, ועם כל ההתקדמות שעשינו (אמריקה) בעניין הקהילה הגאה - אני חושבת שיותר מאומנית אחת יכולה לנשק בת ולאהוב את זה".
רגע לפני יציאתו, שדרן רדיו מקומי הבטיח כי "השיר לא דומה לשום דבר שהיא (דמי) עשתה קודם.
לובאטו מסבירה על עצמה בהקשר לשיר כי "בזבזתי כל כך הרבה זמן בלהתמקד לרצות אנשים כשהייתי המודל לחיקוי הכי טוב שאני יכולה, ובסופו של יום אני מדברת גלויות על הדברים שאני מאמינה בהם, העבודה כשגרירה בתחום בריאות הנפש, העמותה שלי.
כל אלה הופכים אותי למודל לחיקוי, אבל בו בזמן כל הדברים האלו לא באמת מייצגים עד כמה אני קשוחה.
פרק חדש, חיים חדשים, אלבום חדש, סינגל חדש - זו לגמרי דמי חדשה".
ב-26 ביוני 2015 פרסמה לובאטו גריין (טיזר), קטע קצר מהווידאו שנועד לעורר את סקרנותם של המעריצים ומבקרי המוזיקה, בחשבון האינסטגרם שלה לקראת הווידאו-קליפ, ויומיים לאחר מכן טיזר קצר נוסף.
ב-30 ביוני הודיעה לובאטו בחשבון הטוויטר על סיום הצילומים.
הווידאו-קליפ עם מילות השיר התפרסם בחשבון ה-Vevo הרשמי של לובאטו באתר יוטיוב ב-7 ביולי.
בסצנת הפתיחה לובאטו פושטת מעליה חלוק ורוד עליו כתוב שמו של השיר.
לאחר מכן נראים צילומי אוויר אורבניים וצילומי אוויר של רצועת חוף, שלאחריהם מופיע מטוס ומלפניו מספר רכבי שטח.
מילות השיר מופיעות במהרה כאשר מסיבת בריכה מתרחשת ברקע על גג בניין באמצע העיר.
במהלך הווידאו משתתפי מסיבת הבריכה מוציאים את המכשירים הסלולריים שלהם, ולובאטו צצה לפתע על הבמה ומופיעה בפניהם, ובהמשך נראית מופיעה על מספר במות אחרות.
כמו כן מוצגים קטעים של לובאטו ברכבי השטח ובמטוס, אשר ממנו מגיעים כביכול צילומי האוויר השונים שנראים במהלך הווידאו.
בנוסף, ישנם קטעים בודדים בעלי אופי מיני בהם מתרכזים בבגדי הים החוטיניים.
בהמשך נראים אנשים על אופנועי ים, וכשהם מתקרבים אל החוף לובאטו נראית ישובה על אחד מהם.
בסוף הווידאו לובאטו מופיעה בשנית עם החלוק הוורוד ומסתובבת אל המצלמה, שוב למראה שם השיר.
ב-23 ביולי יצא הווידאו-קליפ הרשמי בערוץ ה-Vevo של לובאטו באתר יוטיוב.
בתחילת הווידאו, דמי נראית נוסעת במכונית עם גג פתוח יחד עם ארבע חברות בלבוש פרובוקטיבי ברחבי לוס אנג'לס.
לאחר מכן היא נראית הולכת במרתף עם אורות ניאון בלבוש לטקס שחור ונעלי עקב גבוהים.
בהמשך היא נראית שכובה על מיטה בלבוש מינימלי אחר.
ברקע נראית מסיבה כאשר היא וחברותיה מגיעות אל היעד.
לובאטו והחברות יורדות במדרגות אל מרתף, שם כנראה מתרחשת המסיבה במהלכה האורחים נראים קופצים על מתקן מתנפח ומתחילים מלחמת כריות אחד נגד השני.
יתר על כן נראים קטעים פרובוקטיביים בין האורחים במסיבה, לרבות קטעים מיניים בין בנות.
בסוף המסיבה כולם יוצאים החוצה וצופים בזיקוקים.
בווידאו נראים אלמנטים של חשכה כדי להדגיש את שקורה בשעות הקטנות של הלילה.
בנוסף קיימות פרסומות סמויות, כמו הבושם של לובאטו, וכלל הסצנות משולבות זו בזו לאורך כל הווידאו.
הקליפ נעשה בבימויה של האנה לוקס דייוויס, וצילומיו הסתיימו ב-30 ביוני.
הביקורות שנתקבלו על הווידאו היו חיוביות ברובן ורובן המכריע התייחסו לאופיו הפרובוקטיבי; כתבת אתר MTV שיבחה את הוודיאו באומרה:
כתב אתר PopCrush התלהב מהווידאו וציין כי:
כתבת באתר של ראיין סיקרסט ציינה כי:
גם כתב האתר Fuse עם ביקורת חיובית על הווידאו:
כתבת אתר Nylon נתנה ביקורת מעורבת והסבירה:
השיר זכה להצלחה עולמית במצעדים, ובשיאו הצליח להגיע למקום ה-11 במצעד הבילבורד הוט 100.
שנה טקס קטגוריה מועמדות הערות2015 פרסי בחירת הנוער שיר הקיץ Cool for the Summer טקס פרסי הווידאו-קליפים של MTVשיר הקיץ
במסיבת בריכה של תחנת הרדיו Z100, במלון בניו יורק.
מייג'ור ליג בייסבול אול-סטאר, סינסינטי, אוהיו.
הופעה במחצית המשחק (11 ביולי 2015)
בתוכנית The Voice בגרסתה האוסטרלית, בפרק השני של השידורים החיים (9 באוגוסט 2015)
טקס פרסי הווידאו קליפים של MTV, בבמה החיצונית עם איגי אזליה (30 באוגוסט 2015)
בתוכנית האירוח ג'ימי קימל לייב (31 באוגוסט 2015)
בתחנת הרדיו BBC Radio 1 הבריטית גרסה אינטימית (9 בספטמבר 2015)
בתוכנית האירוח אלן קאר: איש פטפטן (11 בספטמבר 2015)
Cord-cutting הוא מונח המתייחס למגמה ההולכת וגדלה בה צרכנים מבטלים את המנוי לטלוויזיה בכבלים או בלוויין, לטובת אפשרויות בידור החלופיות שזמינות באמצעות האינטרנט.
רבים מהצרכנים, שבוחרים לבטל את המנוי לטלוויזיה הרב ערוצית בכבלים או בלוויין, משלמים במקום זאת לחיבור לאינטרנט בלבד, בתוספת תשלום על מנוי לשירותי תוכן פרימיום כגון נטפליקס, Amazon Prime, Hulu, ו-YouTube Premium.
התכנים המקוונים הללו יהיו לרוב חופשיים, או זולים באופן ניכר בהשוואה למנוי לטלוויזיה בכבלים.
בעוד שההתנתקות משידורי הטלוויזיה בכבלים ובלוויין חוסכת כסף רב לאורך זמן, הדבר מאפשר לרוב למשתמשים להימנע מלשלם על חבילה של ערוצים הכוללת ערוצים רבים בהם הם לא צופים בכלל, ומסייעת לכך שמרבית בני הבית ובמיוחד ילדים נחשפים באופן מינימלי לפרסומות.
החסרונות להסתמכות על צפייה באפשרויות בידור מקוונות בלבד הוא שלרוב מוותרים על מגוון רחב יותר של שידורי חיים כגון שידורי ספורט, ושערוצי טלוויזיה ותוכניות פופולריות מסוימת שהיו זמינים בעבר בטלוויזיה בכבלים ו/או בלוויין לא יהיו יותר זמינים כתוצאה מהמעבר.
Cool Girl (בעברית: ילדה מגניבה) הוא שיר של הזמרת-יוצרת השוודית טובה לו.
השיר פורסם כרצועה החמישית באלבומה השני, Lady Wood.
השיר יצא לאור ב-4 באוגוסט 2016, כסינגל הראשון מתוך האלבום.
עם יציאתו נכנס השיר אל המקום ה-15 במצעד שבשוודיה, וה-15 במצעד שבניו זילנד.
הסינגל נכתב על ידי טובה לו, לודוויג סודרברג, ויעקוב ג'רלסטרום.
לו ציינה שהשיר עוסק במערכת יחסים לא מסורתית ולא מונוגמית, לפיה הזמרת מתארת את עצמה כ"בחורה מגניבה" המעוניינת במערכת יחסים פתוחה.
הווידאו קליפ המלא שיצא עבור השיר הועלה לערוץ היוטיוב של לו ב-19 באוגוסט 2016.
"Copycat" (בעברית: "חַקְיָן") הוא סינגל שהוקלט על ידי הזמרת-יוצרת האמריקאית בילי אייליש, מתוך המיני-אלבום הראשון שלה, Don't Smile at Me.
השיר יצא לאור ב-14 ביולי 2017, על ידי חברות התקליטים דארק-רום רקורדס ואינטרסקופ רקורדס, כסינגל הרביעי מתוך המיני-אלבום.
השיר בדומה ל-"", "" ו-"Wish You Were Gay" נכתב על ידי בילי אייליש ביחד עם פיניאס או'קונל שגם הפיק אותו.
איגוד תעשיית ההקלטות האוסטרלי (ARIA) העניק לשיר את תואר הפלטינה על מכירות של למעלה מ-70,000 עותקים במדינה.
כמו כן, עלה השיר לרשת הזרמת המדיה ספוטיפיי, בסמוך לצאת המיני-אלבום.
מקוםתאריםמכירותאוסטרליה (ARIA)פלטינה70,000ארצות הברית (RIAA)פלטינה1,000,000בריטניה (BPI)כסף200,000מקסיקו (AMPROFON)פלטינה 2×120,000פולין (ZPAV)פלטינה20,000פורטוגל (AFP)זהב5,000קנדה (Music Canada)פלטינה80,000 מכירות + הזרמת מדיה בלבד
אזורתאריך יציאהפורמטחברת תקליטיםמקורעולם14 ביולי 2017הזרמת מוזיקה • הורדה דיגיטליתדארק-רום • אינטרסקופ
Copy Cat (בעברית: חַקְיָן) הוא סינגל שהוקלט על ידי הזמרת-יוצרת האמריקאית מלאני מרטינז, כסינגל שלא מתוך אלבום.
השיר יצא לאור ב-5 ביוני 2020, על ידי חברת התקליטים אטלנטיק רקורדס.
בשיר משתתפת הראפרית האמריקאית טיארה וואק.
השיר נכתב על ידי מלאני מרטינז וטיארה וואק והופק על ידי מייקל קינן, שעבד עם מרטינז בשיריה "Piggyback", ו-"Gingerbread Man".
ב-8 בינואר 2020, מרטינז עשתה באינסטגרם שלה לייב, בו היא דיברה על השיר ועל פרטי המיני-אלבום After School, תוך שחשפה שהיא תשתף פעולה עם ראפרית בסינגל הראשון מתוכו.
אך לבסוף לא נכלל באלבום.
האודיו הרשמי של השיר הועלה לערוץ היוטיוב של מלאני מרטינז ב-10 בפברואר 2020, ביום צאתו כסינגל.
האודיו צבר כ-30 מיליון צפיות בסך הכול.
מדינהתאריך יציאהפורמטחברת תקליטיםמקורעולם10 בפברואר 2020הזרמת מוזיקה • הורדה דיגיטליתאטלנטיק
Coronavir היא תרופה אנטי-ויראלית שאושרה ברוסיה לטיפול נגד COVID-19. מעט ידוע על תרופה זו, למעט המידע שפרסמה חברת התרופות שייצרה אותו, R-Pharm.
על פי התיאור שהועבר לתקשורת, נראה כי התרופה היא מעכב של פולימראז RNA של SARS-CoV-2, בדומה לתרופות דומות אחרות של נוקליאוטידים אנטי-ויראליים כמו רמדסיוויר.
נראה כי התרופה מבוססת על favipiravir, שפותחה ביפן.
Coronavir אושרה לשימוש בבתי חולים ביולי 2020 ובספטמבר 2020 קיבלה אישור למכירת מרשם לשימוש חוץ.
"Cornelia Street" (בעברית: "רחוב קורנליה") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השביעי שלה, Lover.
השיר נכתב על ידי סוויפט והופק על ידה, ביחד עם ג'ק אנטונוף.
סוויפט אמרה שהשיר הוא "אחד מהשירים האישיים ביותר באלבום".
שמו מתייחס לרחוב בניו יורק בו שכרה בית בתקופה בה הבית המקורי שלה היה בשיפוצים.
השיר מדבר על כך שהיא מנסה להילחם על הקשר שלה עם בן זוגה ומתארת את העליות והמורדות בקשר ביניהם.
"Cornelia Street" הוא שיר אלקטרופופ המאופיין בכלי מקלדת, פסנתר וסינתיסייזר.
"Cornelia Street" זכה לביקורות חיוביות רבות, כאשר רוב מבקרי המוזיקה שיבחו את כתיבתו ואת ההפקה "הסנטימנטלית" שלו; הרבה מהם טענו שזהו "השיר הטוב ביותר מהאלבום".
בנוסף לכך, הוא נכלל ברשימת "השירים הטובים ביותר לשנת 2019" שפורסמה על ידי Uproxx.
אף על פי שלא יצא כסינגל, הצליח השיר להגיע למקום ה-57 במצעד הבילבורד הוט 100, למקום ה-51 בקנדה הוט 100 ולמקום ה-40 במצעד הסינגלים האוסטרלי.
ב-18 במאי 2020 יצאה גרסה מחודשת של "Cornelia Street" הכוללת הקלטה שלו בהופעה חיה.
טיילור סוויפט הוציאה את אלבום האולפן השביעי שלה, Lover, ב-23 באוגוסט 2019, על ידי חברת התקליטים ריפבליק רקורדס.
רשימת הרצועות של Lover כוללת 18 שירים, מתוכם שלושה נכתבו אך ורק על ידי סוויפט: "Lover", "Cornelia Street" ו-"Daylight".
את שלושת השירים הפיקו סוויפט וג'ק אנטונוף.
את "Cornelia Street" הקליטה סוויפט באולפני אלקטריק ליידי בניו יורק סיטי, ניו יורק.
בריאיון לאנטרטיינמנט ויקלי אמרה סוויפט כי "Cornelia Street" היה אחד מהשירים האישיים ביותר ב-Lover והוסיפה שהוא "אחד מהשירים שהכי קרובים לליבה".
במהלך המופע החד-פעמי City of Lover שהתקיים בפריז שבצרפת בספטמבר 2019 סיפרה סוויפט לקהל שלה שהיא כתבה את השיר באמבטיה.
השם "Cornelia Street" מתייחס לרחוב בשכונת גריניץ' וילג' בעיר ניו יורק, שם שכרה סוויפט בית עירוני לתקופה קצרה.
הדבר מוזכר גם בבית הראשון של השיר, בו סוויפט שרה, "אני שוכרת מקום ברחוב קורנליה".
במהלך ריאיון עם מגזין Vulture התגלה שהדבר קרה בעת שסוויפט שיפצה את הבית שלה בטרייבקה.
מבחינה מוזיקלית "Cornelia Street" הוא שיר פופ המאופיין בכלי מקלדת, סינתיסייזרים והדהודים.
בקטע של הגשר נעשה שימוש גם בפסנתר.
טכניקת השירה של סוויפט בפזמון היא פלסט.
מבחינה לירית, הוא עוסק בשברון לב ונוסטלגיה.
במהלך תוכנית הטלוויזיה "תוכנית הבוקר של אלביס דוראן", דיברה עליו והצהירה כי:
לאורך "Cornelia Street", ישנם דימויים חוזרים של ניו יורק – אף על פי שסוויפט ומושא האהבה שלה חולקים תחילה רגעים מאושרים, היא עוזבת את מערכת היחסים הזו מבלי להיפרד ברגע שהיא חוששת שמושא האהבה שלה יהיה כנה.
אולם, כשהיא כבר בדרך הביתה הוא מתקשר אליה ומפתה אותה לחזור שוב.
כמה שנים לאחר מכן, היא עדיין חוששת שהיא עלולה לטעות שוב ולהפסיד אותו.
המבקרים שמו לב כי בדומה לשירים אחרים של סוויפט גם שיר זה חוקר רגשות ומכיל פרטים מורכבים.
קרל וילסון מסלייט טען שהשורה: "אנחנו מברכים על הגשמים ברחוב קורנליה" מתייחס לשיר של להקת טוטו "Africa", תוך שהוסיף כי המנהרה המדוברת ב-"Cornelia Street" מתייחסת למנהרת לינקולן.
לעומת זאת, מייקל ווד מלוס אנג'לס טיימס חשב שהכוונה למנהרת הולנד.
במגזין ווג השוו את "Cornelia Street" לשיר "All Too Well" של סוויפט מתוך Red, בעקבות השימוש בשמות של רחובות, חילופי עונות, נוסטלגיה ושיאים במערכת יחסים.
רוב שפילד מרולינג סטון השווה אותו ל-"Holy Ground", שיר נוסף מ-Red, מכיוון שבשניהם מוזכרת ניו יורק ובשניהם היא מדברת על קשר שטרם הסתיים, אך הסביר ש"השיר הזה הוא למעשה התקדמות מ-"Holy Ground" מכיוון שכאן היא לומדת מטעויות העבר ומונעת מהקשר להסתיים".
כלפי השיר הופנו ביקורות חיוביות, תוך שברולינג סטון הוא דורג במקום ה-31 ברשימת "כל 206 השירים של טיילור סוויפט, לפי דירוג".
מבקרים רבים שיבחו את מילותיו וכינו אותו כ"שיר הטוב ביותר באלבום".
קיירה לאונרד ממגזין The Music החמיאה למילים האישיות ועל היכולות הווקאליות של סוויפט וגם על מנגינות הפסנתר "העדינות", שלטענתה גרמו "להרגיש כל טון של רגש בשיר".
בן ריינר מ-Toronto Star הרגיש שסוויפט חזרה לסגנון המוזיקלי והלירי שעיצבו את דמותה ואת האופי המוזיקלי שלה קודם לכן, אף על פי שהזכיר כי "מדובר בשיר פופ." מעבר לכך, הוא ציין ש"המוזיקה שעשתה סוויפט קודם לכן הייתה מוזיקת קאנטרי".
ריינר החמיא גם כן למנגינות הפסנתר בשיר וציין אותן כסיבה לתחושות אלו.
ראיסה ברונר ממגזין טיים החמיאה למילותיו של "Cornelia Street" וטענה כי הן מייצגות את יכולות הכתיבה שלה.
קרל וילסון ממגזין סלייט תיאר את השיר כ"שיר הטוב ביותר באלבום" ושיבח את מורכבות המילים שלו ואת הפקתו.
רוב שפילד מרולינג סטון אמר שהשיר הוא אחד מההוכחות לבגרות בכתיבה של סוויפט, מכיוון ש"היא התמקדה בלהיות מאוהבת ולא במערכות יחסים כושלות".
אנה גאקה מפיצ'פורק שיבחה את השיר על שהציג רגע מהורהר: "מחווה מקסימה ומאופקת לזיכרון ולנוסטלגיה עם הכוח לגרום לרחוב אחד במנהטן להרגיש עולמי".
אלכס עבד-סנטוס מאתר Vox בחר ב-"Cornelia Street" כ"שיר הטוב ביותר באלבום", ושיבח את מילותיו, אף על פי שהוא מכיל פרטים אישיים שלטעמו היו מיותרים.
ג'ון קרמניקה מניו יורק טיימס הרגיש שהשיר "לוכד את הכוח של האלבום" ושיבח גם הוא את מילותיו.
ב-Uproxx דירגו את השיר במקום השביעי ברשימת "השירים הטובים ביותר של 2019", ושיבחו גם את מילותיו האישיות ואת הלחן שלו.
סוויפט ביצעה לראשונה את השיר בקונצרט החד-פעמי City of Lover באולימפיה, ב-9 בספטמבר 2019 בפריז, צרפת.
במהלך הקונצרט, סוויפט ביצעה גרסה מופשטת שלו, בגיבוי של גיטרה אקוסטית.
הקונצרט צולם ובהמשך שודר כספיישל טלוויזיוני בחברת השידור האמריקאית (ABC) ב-17 במאי 2020. ההופעה של סוויפט עם "Cornelia Street" הופצה להורדה דיגיטלית ולהזרמת מוזיקה ב-18 במאי 2020.
אזורתאריך יציאהפורמטגרסהחברת תקליטיםמקורארצות הברית23 באוגוסט 2019הזרמת מוזיקה • הורדה דיגיטליתרגילהריפבליקכלל העולם18 במאי 2020גרסה חיה מפריז
"Corde della mia chitarra" (בעברית: "המיתרים של הגיטרה שלי") הוא שיר שבוצע על ידי הזמר האיטלקי, נונציו גאלו.
השיר ייצג את איטליה באירוויזיון 1957. השיר נכתב על ידי אריק פנססן והולחן על ידי מריו רוציונה.
השיר הושר רביעי בסדר ההופעות, לפני אוסטריה ואחרי הממלכה המאוחדת.
בדומה לשירי התקופה, השיר בוצע בסגנון שאנסון צרפתי עם עיבוד איטלקי.
במרכז מילות השיר עומד גאלו שמספר על רגשותיו לאחר שגילה כי אהובת ליבה איננה אוהבת אותו יותר.
הוא מבקש ממיתרי הגיטרה שלו לנגן בעצמם, היות שאין לו רצון להמשיך לנגן.
השיר מחזיק בתואר, השיר הארוך ביותר שבוצע על בימת האירוויזיון.
אורכו של השיר עמד על 5:09 דקות.
בעקבות כך, מארגני התחרות אשררו תקנה הקובעת כי אין לשלוח שיר העולה על 3.5 דקות (לאחר מכן זה שונה ל-3 דקות).
ב-3 במרץ 1957, השיר בוצע על ידי גאלו בתחרות האירוויזיון.
השיר זכה במקום השישי עם שבע נקודות (אחת מבלגיה, דנמרק ולוקסמבורג ושתיים מהממלכה המאוחדת והולנד).
Corazón Sin Vida (בעברית: לב חסר חיים) הוא סינגל שהוקלט על ידי הזמרת-יוצרת הספרדייה איתנה, ביחד עם הזמר-יוצר הלטיני סבסטיאן יאטרה.
השיר יצא לאור ב-2 באוקטובר 2020, על ידי חברת התקליטים יוניברסל מיוזיק גרופ, כסינגל מתוך אלבומה, .
השיר הגיע למקום הרביעי במצעד השירים שבספרד.
השיר נכתב על ידי איתנה, מאוריסיו רנגיפו, אנדרס טורס, סבסטיאן יאטרה ואלחנדרו סאנצ'ס והופק על ידי טורס ורנגיפו.
השיר נשלח לרדיו להיטים עכשוויים שבספרד ב-11 באוקטובר 2020, על מנת לעזור בקידום שלו.
כמו כן, הוא היה זמין להורדה דיגיטלית ולהאזנה ברשתות הזרמת המוזיקה כבר ב-2 באוקטובר באותה השנה.
הווידאו קליפ הרשמי של השיר הועלה לערוץ היוטיוב של איתנה ב-2 באוקטובר 2020, בשידור חי.
מדינהתאריך יציאהפורמטחברת תקליטיםעולם2 באוקטובר 2020הזרמת מוזיקה • הורדה דיגיטליתיוניברסלספרד11 באוקטובר 2020רדיו להיטים עכשוויים
"Cool Anymore" הוא סינגל של זמר הקאנטרי האמריקאי ג'ורדן דייוויס, בהשתתפות הזמרת האמריקאית ג'וליה מייקלס.
הסינגל יצא ב-8 בנובמבר 2019. נכון ליוני 2021, לשיר למעלה מ-36 מיליון השמעות בספוטיפיי.
השיר הגיע למקום השני במצעד 100 שירי הקאנטרי בסינגפור.
כארבע שנים לפני יציאת השיר, דייוויס ומייקלס כתבו יחד שיר, ודייוויס אמר שמייקלס הייתה "כל כך מחוברת למה שהיא עושה".
לאחר שכתב את השיר הזה עם ניקול גליון, אמילי וייסבנד ורוס קופרמן, דייוויס חשב שהוא רוצה להקליט אותו כדואט וחשב על מייקלס.
בריאיון לרולינג סטון, דייוויס אמר כי: "שלחנו את זה לג'וליה ואמרנו: 'היי, את רוצה להיות חלק מזה?
אני חושב שזה מי שאת, וזה יהיה רצח'.
כשחזרה אלינו, היא שכתבה לחלוטין את הבית השני ושינתה את השיר למשהו לא אמיתי לחלוטין." בנוסף, הוא אמר כי: "זה 100% מילים של ג'וליה מייקלס, וזה מדהים." עם יציאתו של השיר, דייוויס אמר כי: "אני שמח שיש לי את זה בעולם.
אני אוהב את המסר של זה, אוהב את מה שהיא אומרת, ואני ממש שמח שג'וליה על זה." מייקלס הוסיפה כי: "זה פשוט אווירה כיפית ומצמררת שיש בה חריץ קטן ונחמד וגורם לך לחייך ולהרגיש טוב.
יש לנו מזל שיכולנו לחזור הביתה ולהשתחרר עם אלו שאנחנו אוהבים."
הווידאו קליפ, שבויים על ידי ראיין אנדרסון וצולם בכנסייה ריקה, יצא ב-8 בנובמבר 2019. בווידאו קליפ, נראים השניים שרים זה לזה במהלך הצילום.
נכון ליוני 2021, לווידאו קליפ יש יותר מ-15 מיליון צפיות ביוטיוב.
כריס פרטון, מ-Sounds Like Nashville, אמר כי: "השיר מציג את ההתנפחות הקולית של רומנטיקה אפית בהתהוות, מעוגנת במקצבים פריכים ובריפי גיטרה רכים.
קטיפה באותה מידה הן בקולם של שני האמנים קדימה ואחורה, כשכל אחד מהם מבקש מהשני להפיל את המראה 'המגניב' שהם מראים לעולם".
מייק ווס, מ-Idolator, תיאר את השיר כ-"שיר אהבה על קבלה למי שאתה באמת, 'Cool Anymore' נועד להכות זוגות מנאשוויל לניו יורק".
אזורתאריך יציאהפורמטחברת תקליטיםמקורעולם 8 בנובמבר 2019 הורדה דיגיטלית • סטרימינגMCA Nashville
CoreaHancock הוא אלבומם המשותף השני של המוזיקאים האמריקאים צ'יק קוריאה והרבי הנקוק.
זהו אלבום הופעה שהוקלט במהלך מספר הופעות חיות בפברואר 1978 ויצא בשנת 1979. על אלבום זה קיבל קוריאה את הקרדיט על עטיפת האלבום, כיוון שעל שער אלבומם המשותף הקודם, An Evening with Herbie Hancock & Chick Corea: In Concert, הופיע שמו של הנקוק בלבד.
האלבום מכיל אך ורק את נגינת הפסנתר האקוסטי של קוריאה והנקוק, בדומה לאלבומם הקודם.
בתחילת האלבום מבצע רפרנט לאלבומיו של קוריאה Piano Improvisations Vol.
"Coraline" הוא שיר של להקת הרוק האיטלקית מונסקין, מתוך אלבום האולפן השני שלהם, Teatro d'ira: Vol.
1. על אף שלא יצא כסינגל, נכנס השיר למצעדים שונים ברחבי העולם, בהם לחמישייה הפותחת בפינלנד, יוון וליטא.
בנוסף, הוסמך השיר לתואר פלטינה על ידי איגוד תעשיית ההקלטות האיטלקי.
"Coraline" היא בלדת רוק גותי.
השיר נכתב בחדר מלון, על ידי סולן הלהקה דמיאנו דוד והגיטריסט תומאס ראגי.
לדברי ראגי, השיר בעל הרכב פרוגרסיבי הכולל ארפג'ו.
הקולות והגיטרה האקוסטית מתחילת השיר נפגשים מאוחר יותר עם גיטרה חשמלית, גיטרה בס ותופים "בצורה מאוד תיאטרלית".
לדברי אית'ן טורקיו, מתופף הלהקה, השיר הוא "סיפור עם התחלה, התפתחות וסוף".
כפי שהסביר כותב השיר, דמיאנו דוד, שמה של הנערה אינו קשור לרומן "קורליין" של ניל גיימן, אלא נצר בהשראת סיפור אמיתי.
הוא הוסיף כי "הסיפור מסתיים רע, יש לו סוף הרבה יותר אפל מרוב הסיפורים.
קורליין אמורה לגעת בלב של אנשים".
מקוםתאריםמכירות איטליה (FIMI) פלטינה 70,000
Cool Me Down (בעברית: תרגיע אותי) הוא שיר של גרומי שהוקלט על ידי הזמרת-יוצרת הרומנייה אינה.
השיר יצא לאור ב-23 באפריל 2021, על ידי חברת התקליטים סוני מיוזיק אנטרטיינמנט פולין, כסינגל שלא מתוך אלבום אולפן.
הוא נכתב על ידי ניקולס אודינו, גרומי, מולי המר, לואיס יוז, SickDrumz וקסנדרה סטרוברג.
"Cool Me Down" נכתב על ידי ניקולס אודינו, גרומי, מולי המר, לואיס יוז, SickDrumz וקסנדרה סטרוברג והופק על ידי גרומי.
אזורתאריך יציאהפורמטחברת תקליטיםמקורעולם23 באפריל 2021הזרמת מוזיקה • הורדה דיגיטליתסוני
Coping Mechanism (מעוצב באותיות גדולות; <COPINGMECHANISM>, בעברית: מנגנון התמודדות) הוא אלבום האולפן החמישי של הזמרת-יוצרת האמריקאית וילו.
האלבום יצא לאור ב-7 באוקטובר 2022, על ידי חברות התקליטים רוק ניישן ו-MSFTS.
ווילו הוציאה את השיר "Maybe It's My Fault" ב-24 ביוני 2022. דווח כי מדובר בסינגל המוביל מאלבומה האלופן החמישי, שבאותה עת לא היה שם ותוכנן לצאת בקיץ.
קליפ מוזיקלי ליווה את יציאת השיר, אותו ביימה דנה טריפה.
ווילו הוציאה את הסינגל השני, "Hover Like a Goddess" ב-4 באוגוסט עם השיר יצא קליפ מוזיקה בבימויו של ג'קסון וויטינגטון.
למחרת הכריזה ווילו על צאת אלבומה האולפן החמישי Coping Mechanism.
האלבום היה אמור לצאת לאור ב-23 בספטמבר ווילו הוציאה את "Curious/Furious" ואת הוויזואלי שלו ב-9 בספטמבר השיר משמש כסינגל השלישי מן האלבום.
לאחר יציאת הסינגל, דווח כי האלבום נחדה מחדש.
תאריך היציאה החדש של האלבום נקבע ל-7 באוקטובר ב-4 באוקטובר, ווילו הוציאה את "Split" כסינגל הרביעי של האלבום.
האלבום עצמו יצא לאור ב-7 באוקטובר, על ידי חברות התקליטים רוק ניישן ו-MSFTSMusic ו-.
למחרת, ווילו ביצעה שתי רצועות באלבום, "Ur a Stranger" ו-"Curious/Furious" בתוכנית המערכונים "סאטרדיי נייט לייב".
ו- הם מסוגננים בכל הכובעים
בחלק מהפלטפורמות הדיגיטליות, הגרסה הנקייה של נקראת "Track 11"
+ תאריכי יציאות לאור ופורמטים עבור Coping Mechanismמדינהתאריךפורמטחברת תקליטיםמקורעולם7 באוקטובר 2022הורדה דיגיטלית • הזרמת מוזיקה • תקליטור • תקליט • קלטת שמערוק ניישן • MSFTS
"Copa Vacía" (בעברית: "גביע ריק") הוא סינגל שהוקלט על ידי הזמרת-יוצרת הקולומביאנית שאקירה ומנואל טוריזו.
הוא יצא לאור ב-29 ביוני 2023, על ידי חברת התקליטים סוני מיוזיק לטין, כסינגל שלא מתוך אלבום.
עם זאת, הוא מתוכנן להיכלל כסינגל באלבום האולפן השנים-עשר של שאקירה.
הסינגל הוכרז ב-19 ביוני ותוארך לצאת באופן רשמי ב-29 ביוני 2023.
53" עם ביסאראפ ו-"TQG" עם קרול ג'י, שאקירה אישרה שיש לה שיר עם מנואל טוריזו בשם "Copa Vacía", שאמור לצאת מאוחר יותר ב-2023. מספר שבועות לאחר מכן, תמונות מהקליפ החלו לדלוף.
בנוסף, החלו להתפרסם שמועות שהשיר יופץ בקרוב והיה צפוי שזה יהיה באפריל 2023, כיוון שלמנואל טוריזו יש יום הולדת באותו חודש.
עם זאת, בשל ההדלפות הרבות, השיר לא יצא אז.
בסופו של דבר בוטלו התוכניות לטובת יציאת הסינגל של שאקירה "Acróstico" ב-12 במאי 2023.
ב-9 ביוני 2023, הזמרת שיתפה תמונה שלה כבת ים ברשתות החברתיות שלה באומרה: "".
ב-15 ביוני היא שיתפה קטעים חדשים מתוך השיר.
הסינגל הוכרז ב-19 ביוני, ותוארך לצאת ב-29 ביוני 2023. בהמשך לכך, תיארה את הקליפ שלו כסרט.
ב-28 ביוני, יום אחד בלבד לפני יציאתו הרשמית, שאקירה פרסמה תצוגה מקדימה מתוך הקליפ של השיר, ובה ניתן לראות יום שמשי באופן יחסי, בחוף הים בו טוריזו צולל ושאקירה מגלמת תפקיד של בת ים.
הוא לוקח אותה מחוץ למים והם נשארים על שפת הים.
גם בחלק אחר של הקליפ ניתן לראות את שאקירה בדיוק כפי שהיא מופיעה בעטיפת הסינגל.
הקליפ הרשמי פורסם במקביל לסינגל ב-29 ביוני 2023. בקליפ, ניתן לראות את שאקירה מגלמת בת ים עם שיער ורוד.
בהתחלה, היא שוכבת על חוף הים ומסביבה אשפה רבה.
בהמשך, מופיע טוריזו כשהוא טובל במי הים, פוגש בת ים, מוציא אותה מהים ולוקח אותה איתו.
לאורך הקליפ נראה טוריזו כשהוא מבצע את השיר על כיסא במקלט ליד שאקירה, שמוחזקת במכל מים.
מאוחר יותר, ניתן לראות את שאקירה וטוריזו שרים במערה ורוקדים.
בסוף הקליפ נראית שאקירה כפי שהיא מופיעה על עטיפת הסינגל, לבושה כבתולת ים וקשורה בידיה.
אזורתאריך יציאהפורמטחברת תקליטיםמקורכלל העולם29 ביוני 2023הזרמת מוזיקה • הורדה דיגיטליתסוני לטין
Coronation Street היא אופרת סבון בריטית שנוצרה על ידי חברת גרנדה טלוויז'ן ומשודרת ב-ITV מאז 9 בדצמבר 1960 ומשודרת עד היום.
התוכנית מתמקדת ברחוב מרוצף אבנים בעיר הדמיונית וות'רפילד, עיירה המבוססת על סלפורד שבאנגליה.
במקור שודרה הסדרה פעמיים בשבוע, והחל משנת 2017 משודרת שש פעמים בשבוע.
את התוכנית הגה התסריטאי טוני וורן.
ההצעה הראשונית של וורן נדחתה על ידי מייסד התחנה סידני ברנשטיין, אך המפיק הארי אלטון שכנע אותו להפיק את התוכנית עבור 13 פרקי פיילוט.
מאז הפכה התוכנית לחלק משמעותי מהתרבות הבריטית.
בשנת 2010, לציון 50 שנה להפקתה, הוכרה הסדרה על ידי ספר השיאים של גינס כאופרת הסבון הטלוויזיונית הארוכה בעולם.
בתחילת דרכה הושפעה הסדרה מאופנות הריאליזם המטבחי, והיא ידועה בתיאור המציאות של קהילת מעמד הביניים העובד, בשילוב הומור קליל ודמויות חזקות.
התוכנית זוכה כיום לממוצע של כחמישה מיליון צופים לפרק.
התוכנית ציינה את פרק ה-10,000 שלה ב-7 בפברואר 2020, וחגגה את יום השנה ה-60 שלה מאוחר יותר באותה שנה.
פרסשנהקטגוריהתוצאהמקורפרס באפט"א לטלוויזיה11 במאי 2025אופרת הסבון הטובה ביותר
"Cool Cat" הוא שיר שנכתב על ידי פרדי מרקיורי וג'ון דיקון, ובוצע במקור על ידי להקת הרוק הבריטית בה היו חברים, קווין.
שיר זה הופיע באלבום האולפן העשירי שהוציאה הלהקה לאור, Hot Space, אשר יצא לאור בשנת 1982. בנוסף, השיר יצא כבי-סייד של הסינגל "Las Palabras de Amor" מאותו האלבום.
בשונה מרוב שיריה, שיר זה מעולם לא בוצע בהופעה חיה על ידי הלהקה, ואף לא על ידי "להקות ההמשך" שלה: קווין+פול רודג'רס וקווין+אדם למברט.
שיר זה נכתב, הולחן והוקלט על ידי שני חברי להקה בלבד- פרדי מרקיורי בתפקידי זמרה ופסנתר חשמלי וג'ון דיקון בתפקידי גיטרה בס, גיטרה, תופים וסינתיסייזר.
בריאיון שנערך בשנת 1982, סיפר מרקיורי כי דייוויד בואי היה אמור להקליט קולות רקע עבור השיר.
לאחר שסיים להקליט והאזין לתוצר הסופי, טען כי אינו היה מרוצה מהתוצאות.
מאוחר יותר, האזין לג'אם סשן של הלהקה, במהלכו ניגנה שיר חדש בשם "Feel Like".
בואי ביקש מהלהקה להסיר את החומרים שהקליט מתוך "Cool Cat", ובמקום אלה, יעזור ללהקה לכתוב, לשפר ואף לבצע עמה את השיר.
לאחר שסיימו החמישה את התהליך, שונה שם השיר ל-"Under Pressure".
ב-20 באפריל 2024, לכבוד יום חנויות התקליטים הבינלאומי, הוציאה הלהקה לאור את השיר כסינגל על גבי תקליט 7" בצבע שושנה.
לסינגל לווה וידאו-קליפ שהועלה ליוטיוב ב-24 במאי.
קליפ זה לא זכה לאהדה רבה, ונכון ל-3 בספטמבר 2024 צבר כ-92,687 צפיות בלבד.
פרדי מרקיורי - זמרה, פסנתר חשמלי
ג'ון דיקון - גיטרה, גיטרה בס, סינתיסייזר, מכונת תופים
CorelDRAW היא תוכנת גרפיקה וקטורית שפותחה ומשווקת על ידי חברת התוכנה הקנדית Alludo (שנודעה בעבר בשם Corel Corporation) ואשר מיועדת בעיקר ליצירת ועריכת תמונות, איורים ולוגואים דו־ממדיים.
התוכנה נמכרת לרוב כחלק מחבילת התוכנה CorelDRAW Graphics Suite.
התוכנה זמינה למערכת ההפעלה Microsoft Windows והחל משנת 2019 היא זמינה גם למערכת ההפעלה macOS.
התוכנה יצאה במקור לשווקים בינואר 1989 למערכת ההפעלה Windows בלבד.
באותה העת התוכנה הייתה פורצת דרך משום שהיא הייתה אחת מתוכנות הגרפיקה הווקטוריות הראשונות עבור מערכת ההפעלה Microsoft Windows.
כמו כן התוכנה בלטה במיוחד משום שהיה לה ממשק גרפי אינטואיטיבי וידידותי למשתמש.
המתחרה העיקרית של CorelDRAW היא תוכנת הגרפיקה הווקטורית אדובי אילוסטרייטור.
בעוד שאדובי אילוסטרייטור הפכה עם השנים לתוכנה הסטנדרטית בקרב מעצבים גרפים ליצירת ועריכת גרפיקה וקטורית, במיוחד באמריקה הצפונית ובמערב אירופה, המחיר הנמוך יותר של CorelDRAW וקלות התפעול של התוכנה גורמים לעיתים רבות למשתמשים רבים - במיוחד פרילנסרים, עסקים קטנים ומוסדות חינוך - להעדיף להשתמש ב-CorelDRAW.
Cooking Papa (ביפנית: クッキングパパ) היא סדרת מאנגה יפנית שנכתבה ואוירה על ידי טוצ'י אויאמה.
הסדרה מפורסמת במגזין המאנגה היפני "Morning" משנת 1985 ואילך והיא אחת מסדרות המאנגות הוותיקות ביותר ביפן.
לאורך השנים סדרת המאנגה פורסמה גם ב-170 כרכים (נכון ליולי 2024).
בעקבות הצלחת סדרת המאנגה היא היוותה בהמשך בסיס לסדרת אנימה בת 151 פרקים אשר בוימה על ידי טושיטאקה טסונודה ושודרה במקור ביפן בערוץ TV Asahi בין אפריל 1992 למאי 1995. הסדרה זכתה בהמשך גם לעיבוד לייב אקשן טלוויזיוני ששודר במקור בערוץ Fuji TV ב-2008.
עלילת הסדרה מתמקדת בעובד משרד חרוץ מפוקואוקה בשם קאזומי אראיווה אשר מתמחה בבישול ואוהב לבשל עבור משפחתו, אך בשל הנורמות החברתיות ביפן הוא מקפיד להסתיר זאת מהקולגות שלו במשרד, ונוהג לגרום לקולגות לחשוב שאשתו ניג'יקו אראיווה היא זו שמבשלת את כל הארוחות הטעימות שהוא מביא עימו למשרד.
כל פרק בסדרה מתמקד במנה או מתכון חדש, וכולל הן מאכלים מהמטבח היפני והן מאכלים ממטבחים אחרים, וכמו כן העלילה מתמקדת גם בחיי היומיום של משפחת אראיווה.
בסוף כל הפרק ישנו הסבר מפורט לגבי אופן הכנת המתכון.
הסדרה פורסמה במקור במגזין המאנגה "Morning" ב-21 בפברואר 1985. מאז היא פורסמה מדי שבוע באותו המגזין.
כל אותם המאנגות פורסמו לאורך השנים בספרים כאשר הספר הראשון יצא לשווקים ב-18 בינואר 1986. נכון ליולי 2024 פורסמו בסך הכל 170 כרכים של הסדרה.
סדרת האנימה של "Cooking Papa" שודרה במקור בערוץ TV Asahi מדי יום חמישי בין ה-9 באפריל 1992 עד 25 במאי 1995. הסדרה הופקה על ידי החברות Eiken ו-ADK Holdings, Inc והונפשה על ידי חברת Sunshine Corporation.
סדרת האנימה בת 151 הפרקים בוימה על ידי טושיטאקה טסונודה.
בשנת 2008 עלה לשידור גם עיבוד לייב אקשן טלוויזיוני אשר שודר במקור בערוץ Fuji TV.
"Cool Kids" הוא סינגל של להקת האינדי פופ האמריקאית אקוסמית' , שיצא ב-31 במאי 2013 בהוצאת חברת התקליטים וורנר רקורדס.
השיר נכתב על ידי גראהם סירוטה, ג'סיה דזבונק, נואה סירוטה, ג'ף סטיבנס, ג'יימי סירוטה וסידני סירוטה, והופק על ידי מייק אליזונדו ורוב קוואלו.
נכון לאוקטובר 2025, השיר הושמע למעלה מ-213 מיליון פעמים ביוטיוב, ולמעלה מ-645 מיליון פעמים בספוטיפיי.
Corrosion of Conformity (קורוז'ן אוף קונפורמיטי, בראשי תיבות CoC) היא להקת מטאל אמריקאית הפועלת ביוסטון שבטקסס.
הלהקה הוקמה בצפון קרוליינה, והחלה את דרכה כלהקת הארדקור פאנק וקרוסאובר ת'ראש .
בהמשך, הלהקה עברה לסגנון שמזוהה איתה יותר, המושפע מדום מטאל ומרוק דרומי.
אפשר לשמוע את מייק דין שר בפרויקט המטאל של דייב גרוהל מ-2004, פרובוט, ואת פפר קינן בפרויקט-הצד של פיליפ אנסלמו, סולן פנטרה לשעבר, דאון.
פפר קינן (שירה / גיטרה)
מייק דין (שירה / בס)
CouchSurfing (תרגום חופשי לעברית: "גלישת ספה") הוא אתר אינטרנט המקשר בין מטיילים לאוכלוסייה מקומית, שיש באפשרותה וברצונה להציע לינה ללא כל התניה כספית.
האתר הושק בשנת 2003 על ידי קייסי פנטון.
נכון לאוקטובר 2020 רשומים באתר כ-12,000,000 משתמשים בקירוב, כאשר ריכוזם הגדול באירופה ובאמריקה הצפונית.
שם האתר הוא תחדיש, המתייחס למעבר וללינה במספר בתים שונים של חברים, כאשר הלינה מתקיימת בכל מקום פנוי אפשרי זמין, בהם הספה שבבתי החברים.
החברים באתר יכולים לספק מידע על עצמם ותמונות של עצמם, ובנוסף יכולים לציין מהן אפשרויות הלינה שהם מציעים בביתם לחברי האתר, אם בכלל.
ככל שהחברים באתר מספקים מידע רב יותר, עולים הסיכויים לכך שמשתמש אחר יחליט שהם אמינים מספיק בשביל להתארח אצלם או לארח אותם.
החברים באתר יכולים לחפש מארחים פוטנציאלים לפי מספר פרמטרים כגון גיל, מין, מיקום ולפי רמת הפעילות באתר.
האירוח לא כרוך בעלויות, מלבד החזר הוצאותיו של המארח (כגון אוכל).
האתר מספק מדריכי טיולים ופורומים בהם החברים יכולים לחפש שותפים למסע או לקבל ייעוץ.
חברי האתר נוהגים לארגן לעיתים קרובות גם פעילויות שונות כגון טיולי קמפינג, מפגשים ואירועי ספורט שונים.
האתר כולל מסד נתונים של מאות אירועים צפויים, המאורגן על ידי חברי האתר, ובהם האירוע השנתי "מחנה חוף ברלין" ("Berlin Beach Camp") המושך אליו למעלה מ-1,000 משתתפים, האירוע השנתי "WinterCamp", ומסיבות שונות המתקיימות בערב השנה האזרחית החדשה (הסילבסטר) בערים שונות ברחבי אירופה.
אישים נודעים שחברים באתר הם, בין היתר, ג'וליאן אסאנג' ודניאל בדינגפילד.
האתר כולל מערכות בקרת בטיחות פנימיות, אשר מאפשרות למשתמשיו לבקר את איכותם של המשתמשים האחרים.
האתר מכיל מידע המסייע למטיילים, ובכלל זה הצעות לבילוי, סיוע למהגרים בהתחלת חיים חדשים במדינה זרה ומדריכי תיירים אינטראקטיביים הניתנים לעריכה על ידי המשתמשים עצמם.
מאז אמצע 2020 האתר גובה תשלום בעבור השימוש בו.
צוות האתר הסביר את גביית התשלום בכך שמגפת הקורונה גרמה לירידה משמעותית בשימוש באתר ובפרסום בו, ולכן נדרש מקור מימוני נוסף לפעילות האתר, באמצעות גביית תשלום מהמשתמשים.
נכון לאוקטובר 2020 מונה האתר מעל ל-12,000,000 משתמשים רשומים, שהתגוררו בלמעלה מ-200,000 יישובים ב-250 מדינות וטריטוריות ברחבי העולם.
מעל ל-20% ממשתמשי האתר ציינו את ארצות הברית כמדינתם.
מדינות נוספות בעלות אחוז משתמשים גבוה הן גרמניה, צרפת, קנדה ואנגליה.
העיר בה מתגוררים המספר הגדול ביותר של משתמשים היא ניו יורק.
ישראל היא "מעצמת CouchSurfing" ביחס לגודלה.
מבחינת מספר המשתמשים ישראל מדורגת במקום ה-26 בעולם עם 25,338 משתמשים, שמהווים 0.7% מהקהילה (נכון לדצמבר 2011).
באתר לא קיים דירוג של המדינות על פי מספר המשתמשים ביחס לאוכלוסייה בהם.
כ-71 אחוזים מהמשתמשים באתר הם דוברי אנגלית.
כ-18% מהם דוברי צרפתית, כ-17% דוברי ספרדית וכ-15% דוברי גרמנית.
הגיל הממוצע של המשתמשים באתר הוא 28.
מייסד האתר הוא סטודנט אמריקני בשם קייסי פנטון (Casey Fenton).
על פי תיאורו של פנטון, הרעיון לאתר עלה לאחר שהצליח למצוא טיסה זולה מבוסטון לאיסלנד וחיפש מקום ללון בו.
פנטון החל לשלוח אימיילים ל-1,500 סטודנטים מקומיים אקראיים באיסלנד בשאלה אם יוכל ללון בביתם במהלך שהותו באיסלנד.
לבסוף קיבל מעל ל-50 הצעות לינה שונות.
בעקבות כך, במהלך הטיסה חזרה לבוסטון הוא החל לשקוד על פיתוח האתר.
במהלך שנת 1999 רכש את הכתובת CouchSurfing.com.
פנטון פיתח את האתר לסירוגין במהלך השנים שלאחר מכן, והוא הושק לבסוף בגרסת בטא בינואר 2003.
בתחילת דרכו היה מספר המשתמשים באתר נמוך מאוד.
בשנת 2005, החל מספר המשתמשים באתר לעלות באופן משמעותי.
עד לסוף שנת 2005 הגיע מספר החברים באתר לקצת פחות מ-45,000 חברים.
החל את דרכו כמוסד ללא כוונות רווח, המאוגד במדינת ניו-המפשייר שבארצות הברית.
בנובמבר 2007, הגיש הארגון בקשה לקבלת מעמד חוקי של מוסד ללא כוונות רווח, אך בקשה זו לא התמלאה.
לפי קייסי פנטון, הדבר הוביל אותו לחפש "אופציות אחרות".
באוגוסט 2011, דיווח מגזין "פורבס" על שינוי המעמד החוקי של CouchSurfing ל"תאגיד מסוג B".
לצורך העניין גויסו 7.6 מיליון דולרים מקרן הון סיכון "בנצ'מרק קפיטל".
לפני כן, האתר תופעל על ידי תרומות של חבריו, שרובן התקבלו במסגרת "שירות אימות זהות" הקיים באתר.
ההודעה על הפיכת CouchSurfing לתאגיד בעל מטרות רווח, גררה תגובה חריפה ממשתמשים ומתנדבים רבים באתר.
קבוצת מחאה בשם "We are against CS becoming a corporation" קמה באתר עצמו, ונכון לדצמבר 2011 היא מונה מעל ל-3000 חברים.
המוחים טוענים כי קוד המקור ומסד הנתונים של האתר נוצרו על ידי קהילת "גולשי הספות" ואין לעשות בהם שימוש למטרות רווח.
לפי ראיון שנתן מנכ"ל CouchSurfing, דן הופר לעיתון "אל פאיס", ישנה מטרה עתידית לבצע הנפקה, כלומר, להיסחר בבורסה.
"Corporal Clegg" הוא שיר של להקת הרוק הבריטית פינק פלויד שנכלל באלבומם השני, A Saucerful of Secrets משנת 1968. השיר נכתב על ידי רוג'ר ווטרס ומשתתפים בו דייוויד גילמור, ניק מייסון וריצ'רד רייט החולקים את השירה המובילה, שהוא השיר היחיד שלהם שנעשה כך.
אתר פינק פלויד נותן קרדיט ל"תזמורת סטנלי מאיירס" על תפקידי כלי הנשיפה.
השיר מדבר על חייל שאיבד את רגלו במלחמת העולם השנייה.
השיר נכתב על ידי רוג'ר ווטרס והשירה ניתנה לריצ'רד רייט.
השיר גם כולל צלילי קאזו על ידי דייוויד גילמור ואפקט של מלחמה בסוף.
"האם Corporal Clegg שב-Saucerful Of Secrets נכתב באופן מכוון כדי להשמע בסגנון הצליל של הנדריקס?" "לא, לא ממש.
מה שנהגתי לנגן, הסגנון שהיה לי, לא התאים לפינק פלויד באותו זמן, ולא ידעתי למען האמת מה לעשות" דייוויד גילמור - מגזין "גיבורי גיטרה", מאי 1983.
בסיקור של השיר צוין שהשיר הוא "דוגמה קומית לכמה גרועה פינק פלויד מיד לאחר בארט" (סיד בארט, שתקופה לא היה בלהקה)
דייוויד גילמור - גיטרה חשמלית, שירה (בתים וגשרים), קאזו
ניק מייסון - תופים, כלי הקשה, שירה (פסוקים)
ריק רייט - אורגן פרפיסה, אורגן האמונד, שירה מובילה (מקהלות), קולות רקע
תזמורת סטנלי מאיירס - כלי נשיפה
השיר נוצר על ידי רצונה של ביונסה לערבב סגנונות מהשנות ה-70 וה-90.
"Countdown" זהו שיר המשלב סגנונות של היפ הופ, פאנק, רגאיי ומוזיקת עולם.
מילות השיר מתארות אישה ששרה למאהב שלה ומעריכה אותו.
השיר זכה לשבחים עצומים ממבקרי המוזיקה, שהופתעו מהבגרות של ביונסה, ואף השוו את עבודתה בשיר לעבודות סולו קודמות שלה ועבודות עם הדסטיניז צ'יילד.
השיר נכנס למקום ה-2 בסקר המבקרים של Pazz & Jop לשנת 2011, ואף נכלל ברשימה של השירים הטובים ביותר בשנת 2011 במגזין ספין, רולינג סטון ו-The Guardian.
בעקבות דליפה של האלבום בתחילת יוני 2011, השיר קיבל השמעות זעירות ברדיו וכתוצאה מכך נכנס למקום ה-75 במצעד ה-R&B ו-Hip hop של ארצות הברית.
לאחר שיצא כסינגל הגיע השיר למקום ה-12 המצעד זה.
כמו כן, השיר הגיע למקום ה-71 המצעד הבילבורד הוט 100 של ארצות הברית, ולמקום ה-1 במצעד שירי מועדוני ריקודים.
השיר הגיע למעמד זהב בארצות הברית עם מכירות של יותר מחצי מיליון.
זאת ועוד, השיר הגיע למקום ה-35 המצעד הרשמי של בריטניה, ואף הגיע למקום ה-9 המצעד ה-R&B של בריטניה.
לשיר יצר וידאו-קליפ אשר בוים על ידי אדריה פטי.
הקליפ צולם באוגוסט 2011 תוך כדי הריונה של ביונסה.
בקליפ נראית ביונסה משלבת ריקודים מודרניים וקלאסיים.
הקליפ התקבל היטב על ידי המבקרים, אך עם זאת הואשמה ביונסה בשימוש בכריאוגרפיה מאת מאן תרזה דה קירמיקר ללא הסכמה.
Correption הוא מושג בפונטיקה המתאר תופעה בשירה היוונית והלטינית הקלאסית שבה רצף תנועות, היאטוס, שאינן דיפתונג, מוביל להתקצרות התנועה הראשונה ברצף.
האות אטא (המודגשת למעלה) במילה πλάγχθη הייתה צריכה להיחשב כתנועה ארוכה.
עם זאת מאחר שיש לנו היאטוס, אטא התקצרה.
כאשר הרצף הוא דיפתונג, כלומר רצף של שלוש תנועות, ה-correption מתבצע לכאורה, כי התנועה הסופית הופכת לחצי עיצורית לפני התנועה הבאה:
"Could I Have This Kiss Forever" הוא סינגל שהוקלט על ידי הזמרת-יוצרת האמריקאית ויטני יוסטון, בשיתוף עם הזמר הספרדי אנריקה איגלסיאס.
השיר יצא לאור ב-10 בספטמבר 2000, כסינגל הראשון מתוך אלבום האוסף של יוסטון, Whitney: The Greatest Hits.
השיר הגיע למקום השביעי במצעד הסינגלים הבריטי.
השיר נכתב על ידי דיאן וורן והופק על ידי בריאן רולינג, מארק טיילור ודייוויד פוסט.
השיר הוא שיר בסגנון הפופ הלטיני.
בנוסף לכך, נכלל השיר באלבומו הרביעי של אנריקה איגלסיאס Enrique, שיצא קודם לכן.
בצרפת זכה השיר למעמד כסף על סך מכירות של 125,000 עותקים.
בסוף שנת 2000, דורג השיר במקום ה-20 במצעד השנתי של השירים העכשוויים שהתפרסם על ידי מגזין הבילבורד.
הווידאו קליפ המלא שיצא עבור השיר הועלה ליוטיוב ב-16 במרץ 2014. בתחילת הקליפ, ניתן לראות את ויטני יוסטון רוקדת לבד וכך גם את אנריקה איגלסיאס.
בהמשך, השניים חוברים, ורוקדים ביחד כשמאחוריהם רקדני ליווי.
הווידאו קליפ בוים על ידי פרנסיס לורנס.
נכון לאוקטובר 2021, מונה הצפיות של הקליפ עומד על כ-105 מיליון צפיות.
מקוםתאריםמכירותאוסטרליה (ARIA)זהב35,000בלגיה (BEA)זהב25,000בריטניה (BPI)140,000גרמניה (BVMI)זהב250,000ניו זילנד (RMNZ)זהב5,000צרפת (SNEP)כסף125,000שוודיה (GLF)פלטינה30,000שווייץ (IFPI Switzerland)זהב25,000
Coronaviridae היא משפחה של נגיפי RNA חד-גדילי חיובי בעלי גנום בעל מקטע אחד באורך 26–32 קילו-בסיסים.
ממעטפת הוויריון בולטים בדרך כלל זיזים (spikes), שתחת מיקרוגרף אלקטרוני מקנים לו מראה דמוי הילת השמש, ומכאן שמו (corona משמעותו "כתר", "הילת השמש").
זן של נגיף ממשפחה זו אחראי למחלת נגיף קורונה 2019 שהפכה למגפה עולמית.
הגנום כולל 5' Cap ו-, מה שמאפשר תרגום ישיר של ה-RNA לחלבוני רפליקאז, הנחוץ לשכפול ה-RNA.
המעטפת של הוויריון נספחת באמצעות הנצה דרך ממברנת הרשתית התוך-פלזמית או מערכת גולג'י, וכוללת שני גליקופרוטאינים S ו-M.
גליקופרוטאין S מכיל משטח גדול של בליטות, ואילו M הוא חלבון חוצה-ממברנה.
הנגיפים מתת-המשפחה Toroviruses וחלק מהנגיפים הנכללים בתת-משפחת נגיפי קורונה (בייחוד הנגיפים מתת-קבוצה A בסוג Betacoronavirus) מלבד החלבון S הזיזי, גם טיפוס נוסף של בליטות המזדקרות מפני שטח המעטפת העשויות מחלבון המגלוטינין-אסטראז.
חלבון מבני חשוב נוסף הוא הפוספופרוטאין N, שאחראי על הסימטריה הסלילית של הנוקלאוקפסיד העוטף את הגנום.
המשפחה מחולקת ל-2 תת-משפחות, 5 סוגים, 23 תתי-סוג, ובסביבות 40 מינים מוכרים.
נגיפים נוספים שייתכן שמשתייכים לתת-משפחת נגיפי קורונה, אך סיווגם טרם אושר:
נגיפי קורונה הם השם הנפוץ לתת-משפחת Orthocoronavirinae הקרויה גם: Coronavirinae.
הנגיפים גורמים לתחלואה ביונקים ובעופות.
באדם, הנגיפים גורמים לזיהום נשימתי, כולל הצטננות, ולרוב המחלה קלה, אך במקרים נדירים כמו במקרה של סארס, MERS ו-COVID-19 עשויות לגרום למוות.
התסמינים במינים אחרים משתנים: בעופות הנגיפים גורמים למחלות דרכי הנשימה העליונות, ואילו בפרות וחזירים הם גורמים לשלשול.
Letovirinae (השם שמתייחס למקור של הווירוס מצפרדעים, נגזר משמה של לטו שעל פי המיתולוגיה הפכה איכרים לצפרדעים) היא תת-משפחה הכוללת סוג אחד בלבד: Alphaletovirus.
מעט מאוד יודע על תת-משפחה זו, בסוג היחיד מוכר מין אחד בלבד, והוצע המיון הטקסונומי:
Cotton Eye Joe הוא סינגל שבוצע על ידי להקת היורודאנס השוודית Rednex ויצא לאור בשנת 1994.
השיר יצא לאור בשנת 1994 כסינגל מתוך אלבום הבכורה Sex & Violins של הלהקה.
הוא מבוסס על השיר Cotton-Eyed Joe מן המאה ה-19.
השיר זכה להצלחה באירופה: במצעד הסינגלים הבריטי דורג השיר במקום הראשון למשך שלושה שבועות.
הוא שהה במקום הראשון גם במצעדים בגרמניה, שוודיה, שווייץ, נורווגיה ואוסטריה.
בנוסף דורג השיר בראש מצעד אירופה הוט 100 ובהולנד, בלגיה, דנמרק, פינלנד וסקוטלנד.
במצעד בילבורד הוט 100 דורג השיר במקום ה-25 בלבד.
הוידאו קליפ לשיר בוים על ידי סטפן ברג השוודי.
הוא זכה בפרס הווידאו דאנס השוודי.
"Could Cry Just Thinkin About You" (בעברית: "יכולתי לבכות רק מלחשוב עליך") הוא סינגל שהוקלט על ידי הזמר-יוצר האוסטרלי טרוי סיון.
השיר יצא לאור ב-9 ביולי 2021, על ידי חברות התקליטים EMI אוסטרליה, יוניברסל מיוזיק אוסטרליה וקפיטול רקורדס, לאחר שבמקור נכלל כקטע קצר במיני-אלבום החמישי של סיון, In a Dream.
בסקירה של המיני-אלבום באתר בילבורד מאוגוסט 2020, כתב סטיבן דאו כי "הבלדה המופשטת הזאת בסגנון רוק של שנות ה-70 היא קול חדש המתקבל בברכה ברפרטואר של סיון.
ב-'Could Cry' סיון חוקר את שרידיה של מערכת יחסים שבורה, ותוהה כיצד יתקדם הלאה.
זה קול חביב, והלוואי שנזכה לשמוע עוד ממנו".
הגרסה המלאה של השיר יצאה לאור ב-9 ביולי 2021, שנה לאחר שפורסם כי סיון נפרד מבן זוגו, הדוגמן ג'ייקוב ביקסנמן, אחרי 4 שנות זוגיות.
עם יציאת השיר כתב סיון כי "כתבתי את השיר הזה בעודי בוכה במטבח כשחיי החלו להתפרק קצת.
הקלטתי שם את החלק הווקאלי, ואז הכנסתי אותו כאינטרלוד במיני-אלבום ...
השיר הכי עצוב עבורי אבל הכול בסדר עכשיו".
הווידאו קליפ של השיר בוים על ידי סיון וג'סי גויה-פליט, והועלה לערוץ היוטיוב הרשמי של טרוי סיון ב-9 ביולי 2021.
מדינהתאריך יציאהפורמטחברת תקליטיםמקורעולם9 ביולי 2021הזרמת מוזיקה • הורדה דיגיטליתEMI • יוניברסל • קפיטול
Costumbres (בעברית: מכס) הוא שיר שנכתב והופק על ידי חואן גבריאל ובוצע על ידי הזמרת רוסיו דורקל עבור אלבום הבכורה שלה, Canta A Juan Gabriel Volumen 6. השיר יצא בשנת 1985 תחת חברת התקליטים אריולה כצד ב' של השיר "Jamas Te Prometí un Jardin de Rosas".
בשנת 1988 סלינה ולהקתה הלוס דינוס עשו גרסת כיסוי לשיר באלבומם Dulce Amor והשיר יצא כסינגל השלישי מהאלבום.
אם כי בשנת 1990 סלינה הקליטה את השיר מחדש עבור אלבומה, .
ב-9 במרץ 1996 השיא יצא שוב כסינגל אך הפעם בגרסת רמיקס מתוך אלבומה, Siempre Selena.
הזמרת לה אינדיה הקליטה את השיר גם כן, בגרסה שזכתה להצלחה במצעדי הבילבורד הלטיניים.
Cospas-Sarsat היא יוזמה בין-לאומית בתחום חיפוש והצלה באמצעות שידורי רדיו ולוויינים שמהווה חלק של מערכת מצוקה ובטיחות ימית גלובלית.
הלוויין הראשון של המערכת שוגר ביוני 1982 וכבר בספטמבר אותה שנה נרשמה הצלה ראשונה בעזרת המערכת.
כיום על ההסכם חתומים 200 מדינות.
עד דצמבר 2022 המערכת הצילה כ-60 אלף אנשים בכ-20 אלף אירועי מצוקה.
בשנת 2022 המערכת הצילה בממוצע כ-10 אנשים בכל יום.
המערכת מסוגלת לאתר מיקום שידור של אותות מצוקה באמצעות רדיו שמשודרות על ידי ספינות, כליי טיס או אנשים ולהעביר את המידע לארגוני חיפוש והצלה רלוונטיים.
נכון לשנת 2023 האותות משודרות בתדר 406-MHz.
משואת רדיו מתקדמת שמשדרת אות מצוקה מעבירה גם מידע על מיקומה בהתבסס על ציוד ניווט לווייני.
בנוסף ללוויינים המערכת כוללת 29 תחנות משימה שמעבירים את המידע למרכזי הצלה לאומיים או אזוריים.
נכון לשנת 2023 לווייני המערכת כוללים:
5 לוויינים במסלול לווייני נמוך LEOSAR
12 לוויינים במסלול גאוסטציונרי GEOSAR
48 לוויינים במסלול לווייני בינוני MEOSAR
ציוד המערכת מהווה ציוד נוסף ללוויין ששוגר למטרות אחרות - לווייני תקשורת, לווייני מיזוג אוויר, לווייני מערכת ניווט לוויינית וכו'.
מבחינת התפתחות המערכת היא התחילה עם לווייני LEOSAR, מעבר הדרגתי לשימוש בלווייני GEOSAR וב-13 בדצמבר 2016 החל שימוש בלווייני MEOSAR.
ציוד שהותקן בלווייני "גלילאו" יכול להעביר בחזרה למשואת רדיו ששיגרה אות מצוקה מסר על כך שאות מצוקה נקלט במערכת.
ציוד שתומך במערכת הותקן גם בלווייני סדרת "אלקטרו L".
"Corridors of Time" (בעברית: "מִסְדְּרוֹנוֹת הַזְּמַן") הוא שיר שהוקלט על ידי הזמרת-יוצרת הנורווגית אנני, מתוך אלבום האולפן השלישי שלה, (2020).
השיר יצא לאור ב-1 באוקטובר 2020, בהוצאת חברת התקליטים אנני מלודי רקורדס, כסינגל החמישי והאחרון מתוך האלבום.
כאשר "Corridors of Time" יצא לאור, הופנו כלפיו שבחים ביקורתיים רבים מטעם אתרי המוזיקה, כולל בפיצ'פורק וב-Stereogum.
השיר נכתב על ידי אנני, יונאס פטרסון וסטפן סטורם והופק על ידי סטורם גם כן.
"Corridors of Time" תואר כשיר אפל ומדיטטיבי, בו אנני מנסה להגיע למחוזות אחרים בהם לא נגעה עד יציאת האלבום.
כמו כן, הושווה הסגנון שלו לסגנון של אמנים ולהקות כדוגמת ג'ולי קרוז, טווין פיקס ודייר סטרייטס.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה משלוש מאות אלף השמעות.
"Corridors of Time" זכה לשבחים ביקורתיים רבים מטעם מבקרי המוזיקה השונים כאשר יצא.
בביקורת שפורסמה ב-Stereogum נכתב כי:
גם בפיצ'פורק סקרו את השיר כאשר יצא, וזאת בנוסף לכך שאתרים ומגזינים כמו סלנט סקרו אותו בחיוב.
האודיו הרשמי של השיר פורסם ב-5 בספטמבר 2022, שנתיים לצאתו כסינגל.
אזורתאריך יציאהפורמטחברת תקליטיםמקורכלל העולם1 באוקטובר 2020הזרמת מוזיקה • הורדה דיגיטליתאנני מלודי
"Couldn't Be Better" הוא שיר של הזמרת-יוצרת האמריקאית קלי קלרקסון, שיצא ב-26 באפריל 2019 בהוצאת חברת התקליטים אטלנטיק רקורדס.
השיר נכתב על ידי כריסטופר לנרץ וגלן סלייטר, והופק על ידי ג'סי שטקין.
גרסת הסרט של השיר כוללת קולות של חלק מצוות השחקנים של הסרט אגלי דולס, פיטבול, בלייק שלטון, ונדה סייקס וגבריאל איגלסיאס.
נכון ליוני 2025, גרסת הפופ הושמעה למעלה מ-4 מיליון פעמים בספוטיפיי, ולמעלה מ-600 אלף פעמים ביוטיוב, ואילו גרסת הסרט הושמעה למעלה מ-3 מיליון פעמים בספוטיפיי, ולמעלה מ-1.5 מיליון פעמים ביוטיוב.
בביקורת על הסרט, עורכת The Christian Post , ליאה מארי-אן קלט תיארה את השיר כשיר "בלתי נשכח".
יתרה מזאת, מריסה קרפיקו מ-The Pop Break, כתבה כי השיר היה "מופק היטב (אולי אפילו מופק יתר על המידה עבור מוזיקת ילדים)".
לעומתם, הוואי-טראן בוי מ-SlashFilm ואריק שנידר מ-Crooked Marquee טענו כי קיים דמיון בינו לבין השיר "Everything Is Awesome" של טיגן ושרה בהשתתפות לונלי איילנד.
"Cotton-Eyed Joe" (ג'ו בעל עיני הכותנה) הוא שיר עם אמריקאי מסורתי בעל קשר היסטורי לתקופת העבדות בדרום ארצות הברית.
הוא משמש גם כיצירה אינסטרומנטלית סטנדרטית לבנג'ו וכינור בסגנון בלוגראס.
בנוסף, הוא היווה השראה למגוון ריקודי זוגות וריקודי שורות בסגנון קאנטרי-ווסטרן, וזכה לפופולריות רבה בארצות הברית ובקנדה בתקופות שונות.
מקורו של השיר "Cotton-Eyed Joe" אינו ברור לחלוטין, אם כי קיימות עדויות לכך שקדם למלחמת האזרחים האמריקאית (1861–1865).
הפולקלוריסטית האמריקאית דורותי סקרבורו ציינה בספרה משנת 1925 כי שמעה אנשים שזכרו את השיר עוד לפני המלחמה.
סיפור זה הגיע מאחותה, שלמדה את השיר מ"כושים במטע בטקסס", ומאדם בלואיזיאנה ששמע עבדים שרים אותו בילדותו.
לשיר, כמו גם לריקוד הנלווה, היו גרסאות רבות.
קיימת סברה שמקור המנגינה הוא באירלנד, לאחר שהמוזיקאי האירי פאדי מולוני מ"The Chieftains" זיהה אותה כניגון עם אירי עתיק שנקרא "The Mountain Top".
בגרסאותיו המקוריות, השיר מספר סיפור עגום על אהבה אבודה.
המילים מספרות על "ג'ו" שלקח את אהובתו של הדובר.
הליריקה הייתה שונה מאוד בין גרסה לגרסה, והותאמה למקום בו הושרה.
חלק מהגרסאות המקוריות כללו תכנים גזעניים או תיאורים קשים של העבדות.
יש הטוענים שהשיר עוסק במחלת מין.
המילים המפורסמות בגרסה של רדנקס, "Where did you come from, where did you go?", הן תוספת שהפכה למזוהה עם השיר, אך אינן חלק מהמילים המקוריות העתיקות.
הגרסה המודפסת הראשונה של השיר פורסמה על ידי בית ההוצאה לאור האמריקאי "Harper and Brothers" בשנת 1882, והתבססה על זיכרונותיה של הסופרת לואיז קלארק פירנל (ילידת 1850), ששמעה אותו בילדותה באלבמה.
גרסה זו משנת 1882 פורסמה מחדש בשנת 1910. לפי הסופרת דורותי סקרבורו, השיר היה מוכר היטב בדרום ארצות הברית עוד לפני מלחמת האזרחים.
במהלך השנים, לשיר בוצעו והוקלטו גרסאות רבות, חלקן עם מילים שונות, וחלקן אינסטרומנטליות ללא מילים כלל.
הוא זכה לפופולריות וכונה "ההמנון הלאומי של דרום טקסס" ושימש כליווי לריקודים שונים כמו ליווי "הודאון" לריקודי מינסטרל, ריקוד מרובע, ופולקה לזוגות.
בתחילת המאה ה-20, השיר היה מוכר בכל רחבי צפון אמריקה דוברת האנגלית, ומאז 1950, תועדו 134 גרסאות מוקלטות שלו.
המוזיקאים בוב ווילס ואדולף הופנר ולהקתו "סאן אנטוניאנס" הקליטו את השיר.
לדברי היסטוריון המוזיקה ביל סי.
מאלון, גרסתו של הופנר משנת 1941 היא זו שתרמה במיוחד לפופולריות של השיר.
תושב מטקסס שתיאר את הריקוד בשנות ה-80 של המאה ה-19, הגדיר אותו כגרסה מתוחכמת של "ריקוד עקב-בוהן", שכללה תוספות של צעדי סתימה שדרשו מיומנות רבה.
בעשורים האחרונים, הפופולריות של השיר דעכה ברוב ארצות הברית, למעט בחלקים מסוימים בדרום, שם הוא עדיין שיר עם פופולרי.
הכנר האירי פאדי מולוני (מלהקת The Chieftains) זיהה דמיון בין המנגינה העתיקה "The Mountain Top" מבירמינגהאם לבין המנגינה של "Cotton-Eyed Joe".
בשנות ה-40 של המאה ה-20, אמני קאנטרי מערבי ובלוז טקסני-מקסיקני הקליטו גרסאות שונות לשיר.
בוב וילס, אחד מחלוצי הז'אנר, הקליט את השיר, וכך גם אדולף הופנר, שהיה מזוהה עם מוזיקה טקסנית-מקסיקנית וקאנטרי.
היסטוריון המוזיקה ביל מאלון, בספרו Country Music, U.S.A., מציין כי גרסתו של הופנר משנת 1941 תרמה להפיכת השיר ל"סטנדרט" בקאנטרי המערבי.
התאמתו של השיר לסגנונות שונים המשיכה גם במחצית השנייה של המאה.
בשנות ה-50, זמר הגוספל והבלוז ג'וש ווייט הקליט גרסה בתור בלדת פולק-בלוז.
במקביל, נינה סימון ביצעה את השיר בהופעה חיה בשנת 1959, כחלק מהרפרטואר שלה בסגנון ג'אז-פולק.
"Cotton-Eyed Joe" גם הפך לסטנדרט במוזיקת בלו-גראס, בעיקר בקרב נגני בנג'ו וכינור.
ביצועים אלה, שהתמקדו בכלי נגינה מסורתיים, תרמו לפופולריות של השיר כקלאסיקה בז'אנר זה.
השיר שולב בריקודים עממיים בדרום ארצות הברית, והפך ללהיט בריקודים חברתיים בשנות ה-50 עד ה-70. גרסה אינסטרומנטלית של להקתו של אל דין משנת 1967 תרמה לפופולריות של ריקוד פולקה עגול לזוגות.
תיאורים מתוך ספרי ריקודים עממיים משנת 1975 מתארים ריקוד מעגל בשם "Cotton-Eyed Joe", שבו נשים וגברים מבצעים תנועות מסורתיות בדומה לריקוד מרובע (סקוור דאנס).
בשנות השמונים התחזקה גם תופעת ריקודי השורה (line dance), במיוחד בסצנת הקאנטרי הדרומית, כאשר "Cotton-Eyed Joe" פתח לעיתים קרובות את המסיבות האלו.
בשיר "If You're Gonna Play in Texas" (1984) של להקת אלבמה , למשל, משולב קטע המזכיר את "Cotton-Eyed Joe" כפזמון משני.
1980: גרסה של השיר נכללה בפסקול הסרט Urban Cowboy.
1985: הגרסה של להקת Moody Brothers הועמדה לפרס גראמי בקטגוריית הביצוע האינסטרומנטלי הטוב ביותר בסוגת הקאנטרי.
1992: להקת The Chieftains הועמדה לפרס גראמי עבור שיתוף פעולה ווקאלי קאנטרי עם ריקי סקאגס כסולן, באלבום Another Country.
1994: גרסת היורודאנס של להקת Rednex, בשם "Cotton Eye Joe", הפכה לפופולרית בעולם.